cyanic-selkie/wikianc huggingface dataset:
சைனம்
1. அகிம்சை (கொல்லாமை)
எவ்வகை அறங்களுக்கும் மூலமாகவும் முதலாகவும் சுடர்விடுவது தயா எனப்படும் பெருங்கருணை ஆகும். இப்பேரருள் வாய்க்கப் பெற்றவர்கள் மனிதர்களை வேறுபடுத்திப் பார்க்க மாட்டான். அனைத்துயிர்களையும் சம நோக்குடன் பார்ப்பான்.
2. வாய்மை (அசத்திய தியாகம்)
மகாவீரரின் இரண்டாவது பேரறமாகத் திகழ்வது பொய் பேசாமை எனப்படும். இதனை ”அசத்தியத் தியாகம்” என்பர். சத்தியம் என்பது உண்மை. அசத்தியம் என்பது உண்மைக்குப் புறம்பாகிய பொய். தியாகம் என்பதற்கு கைவிட்டுவிடுதல் என்பது பொருள். எனவே அசத்தியத்தியாகம் எனில் பொய் பேசுவதை அறவே கைவிட்டுவிடுதல் என்று பொருள். மகாவீரர் வாய்மை அறத்தினை முழுமையாகப் பின்பற்றுவதற்கு ஐந்து வழிகள் அறிவித்துள்ளார்.
அகிம்சையும் சத்தியமும் அறமாகக் கொண்டு செயல் புரிவோர் பல்வேறு சித்திகளைப் பெறுவர் என்பது சைன சமயத்தின் நம்பிக்கை. காந்தியடிகளின் அறப்போராட்டத்திற்கு மகாவீரர் போதித்த அகிம்சையும் சத்தியமுமே இரு பெரும் ஆயுதங்களாக பயன்பட்டு வெற்றி தேடித் தந்தது.
3. கள்ளாமை
மகாவீரரின் அறிவுரைகளில் மூன்றாவது அறமாகப் பேசப்படுவது அசுதேயம் ஆகும். சுதேயம் எனில் களவு. அசுதேயம் எனில் களவு புரியாமை எனும் கள்ளாமையாகும். கொல்லாமை அறத்தினால் பிற உயிர்களுக்கு தீங்கு புரியாமை குறித்த மகாவீரர் கள்ளாமை அறத்தினால் பிறர் உடைமைகளுக்கு தீங்கு நேராதபடி வாழவேண்டும் என வலியுறுத்துகிறார். எப்பொருளாக இருப்பினும், பிறர் கொடாத பொருளைக் கொள்ளுதல் கூடாது என்பதுதான் கள்ளாமையாகும்.
சைன நூல்களில் ஐந்து வகையாக கள்ளாமை விளக்கப்படுகிறது.
1 பிறர் இருக்கையில் தங்க முன்னிசைவு கேட்டல் 2 பெற்ற பிச்சையில் பங்குகொள்ள குருவின் இசைவு கேட்டல் 3 தங்குமுன் வீட்டின் உரிமையாளரின் இசைவினைப் பன்முறை வேண்டல் 4 ஆசனங்கள் மற்றும் பிறபொருட்களைப் பயன்படுத்த இசைவு கேட்டல் 5 மற்றொரு துறவிக்காக இவை வேண்டுதல்
4. பிரமச்சரியம்
காமம் இன்மை என்பது மகாவீரரின் மற்றொரு அறமாகும். தகாத ஆசையே மனிதன் துயரப்பட காரணமாகிறான். தனக்குரிய தலைவியைத் தவிர, பிறன் மனை வாழும் பெண்ணை மனதால்கூட தொடுதல் பாவம் என்று மகாவீரர் எச்சரித்தார்.
5. அவாவறுத்தல்
அவா அறுத்தல் என்பது மகாவீரரின் ஐந்தாம் அறமாகும். அவாவறுத்தல் என்பது ஆசையை குறிப்பதாகும். அவாவறுத்தல் (அவா + அறுத்தல்) ஆசையை துறத்தலாகும். ஆனால் அறநெறியில் பொருள் ஈட்டும்படியும், ஆனால் முறைகேடாக செல்வத்தை ஈட்டுவதை மகாவீரர் கண்டித்தார். எனவே, அளவாகவும், குறைவாகவும் பொருள் ஈட்ட வேண்டும், தேவைக்கு மேல் பொருள் ஈட்டக்கூடாது என்பது கருத்தாகும்.
நிலையாமை
தோன்றும் பொருட்கள் யாவும் ஒருநாள் அழியக்கூடியதே. எனவே உடல்நலமாக உள்ளபோதே வீட்டிற்கும் நாட்டிற்கும் நன்மை தரும் அறச்செயல்களை ஆற்றுதல் வேண்டும்.
வினைக்கோட்பாடு
ஒருவனின் செயல்களின் நுண்ணிய அணுக்களும் உயிருடன் ஒட்டியுள்ளன் என்பதும், அது இப்பிறவியிலோ அல்லது மறுபிறவிலோ விளைவினைத் தருவதற்குரிய காலம் வரும் போது அவை வெளிப்பட்டு இன்ப துன்பங்களை உண்டாக்கும். இவ்வினைக்கோட்பாட்டை, ஊழ்வினை உருத்துவந்தூட்டும் என்பதூஉம் எனச் சிலப்பதிகாரம் செப்புதல் நோக்குதல் வேண்டும்.
நவபதார்த்தங்கள் (ஒன்பது பொருட்கள்)
கண்ணால் காணவும் கருத்தால் அறியபடுப்ப்டுகின்ற எல்லாப் பொருள்களையும் சீவன் என்றும் அசீவன் என்று இரு பெரும் பாகுபாட்டில் அடைவு செய்து ஆராய்ந்து உணர்த்திய சிறப்பு மகாவீரர்க்கு உண்டு. ஒரு அறிவு படைத்த உயிர்முதல் ஆறு அறிவு படைத்த மனிதன் வரை 1.சீவன் என்றும் மற்றவற்றை 2. அசீவன் பிரித்துக் கூறியவர். மற்ற ஏழு பதார்த்தங்களான 3.புண்ணியம், 4.பாவம், 5.ஊற்று எனும் ஆசுவரம், (உயிரில் வினைகள் ஊற்றேடுக்கும் என்றும் மனம், மொழி, செயல் ஆகிய மூன்றின் வாயிலாக உயிரிடம் வினைகள் ஊற்றுக்கள் சென்று சேருவது), 6.செறிப்பு (சம்வரை) எனும் தத்துவம் (இன்ப-துன்பங்களுக்கு காரணமான ஊற்றின் வழியை மூடுதல்), 7.உதிர்ப்பு எனும் நிருசரை (வாழ்க்கையை கடுந்தவம், தருமத்தியானத்தினால் கழிப்பது), 8.கட்டு (பந்தபாசத்திலிருந்து விடுபடுதல்), 9.வீடுபேறு.
பஞ்சப்பரமேட்டிகள் (வழிபாட்டுக்கு உரியவர்கள்)
தீர்த்தங்கரர்கள் வீடுபேறு பெற்று அனந்த சுகத்தில திளைத்திருக்கும் முற்றும் உணர்ந்த ஞானிகள். இவர்களையே வழிபடுதல் சைனர்களின் நெறியாகும். அன்றியும் அருகர், சித்தர், ஆச்சாரியார், ஆசிரியர் மற்றும் சாதுக்கள் எனும் ஐவரையும் பஞ்சப்பரமேட்டிகள் எனப் போற்றி வணங்குவர்.
கலை மற்றும் கட்டிடக்கலை
thumb|[[சரவணபெலகுளாவில் பாகுபலியின் சிற்பம்]]
வெளி இணைப்புகள்
* பகுப்பு:இந்திய சமயங்கள் பகுப்பு:சமணம்
ஜுனைத் சியா
ஜுனைத் சியா (Junaid Zia, பிறப்பு: டிசம்பர் 11 1983, பாக்கித்தானியத் துடுப்பாட்டக்காரர்), கராச்சியைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் நான்கில் கலந்து கொண்டுள்ளார். 2003/ 2004இல் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள்
குலசேகரம்
குலசேகரம் என்பது இந்தியாவின் தமிழ்நாட்டிலுள்ள கன்னியாகுமரி மாவட்டத்தில் அமைந்துள்ளது.
மார்த்தாண்டத்திற்கு அடுத்து   இம்மாவட்டத்தில் மிக முக்கியமான வணிக மையங்களில் இதுவும் ஒன்றாகும். குலசேகரத்திற்குள் ஒட்டுமொத்த பண பரிமாற்றம் 25 மில்லியனுக்கும் மேலானது என்று கருதப்படுகிறது. குலசேகரத்தில் பல ரப்பர் தோட்டங்கள் உள்ளன; அங்கு உயர்ந்த தரம் கொண்ட ரப்பர் மரங்கள் விளைகின்றன. இது நகரின் முக்கிய வருவாய் ஆதாரமாக உள்ளது.
கடல் மட்டத்திலிருந்து சுமார் 122 மீட்டர் உயரத்தில் அமைந்துள்ள குலசேகரம் பகுதியின் புவியியல் ஆள்கூறுகள், 8.3637°N, 77.2985°W ஆகும்.
தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற மகாவிஷ்ணு கோயில் மற்றும் சாஸ்தா கோயில் ஆகியவை குலசேகரம் பகுதியில் அமைந்துள்ளன. மேலும், அச்சாலீசுவரர் கோயில் குலசேகரத்தில் அமையப் பெற்றுள்ளது.
வெளி இணைப்புகள்
பகுப்பு:கன்னியாகுமரி மாவட்டத்திலுள்ள கிராமங்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கீழபேயன்குழி முத்தாரம்மன் கோயில்
கீழபேயன்குழி முத்தாரம்மன் கோயில் தமிழ்நாட்டில் கன்னியாகுமரி மாவட்டம், கீழபேயன்குழி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆக்டினிடைன்
ஆக்டினைடு அல்லது ஆக்டினியம் என்பனவற்றுடன் குழப்பிக் கொள்ளவேண்டாம்
ஆக்டினிடைன் (Actinidine) என்பது C10H13N    என்ற மூலக்கூற்று வாய்பாடு கொண்ட ஒரு கரிம வேதியியல் பல்லினவளைய அரோமாட்டிக் சேர்மமாகும். பிரிடின் வழிப்பொருளான இச்சேர்மம் சடாவல்லி வேர் மற்றும் ஆக்டினியா பாலிகாமா ஆகியவற்றிலிருந்து எடுக்கப்படும் ஒருவகை நறுமண எண்ணெய் ஆகும். பலவகையான பூச்சியினங்களுக்கும் ஆக்டினிடைன், மணமுள்ள வேதிப்பொருளைச் சுரக்கும் ஒரு ஃபெரமோன் ஆகச் செயல்படுகிறது. பூனைகளைக் கவரும் ஃபெரமோனாகவும் இச்சேர்மம் இருக்கிறது. கேட்நிப் என்ற தாவரத்தில் உள்ள பூனைகளைக் கவரும் நறுமணப் பொருளான நெப்டாலாக்டோன் என்ற செயல்திறன் மிக்க சேர்மம் ஆக்டினிடைனில் உள்ளது.
மேற்கோள்கள்
பகுப்பு:பல்லின வளையச் சேர்மங்கள்
சித்காரா பல்கலைக்கழகம், ராஜ்புரா
சித்காரா பல்கலைக்கழகம் (Chitkara University) (பஞ்சாபி: ਚਿੱਤਕਾਰਾ ਯੂਨੀਵਰਸਿਟੀ) எனும் இந்த தனியார் பல்கலைக்கழகம், இந்திய பஞ்சாப் மாகாணத்திலுள்ள பட்டியாலா மாவட்டத்தின் ராஜ்புரா என்னுமிடத்தில் அமைந்துள்ளது. சண்டிகர் - பட்டியாலா தேசிய நெடுஞ்சாலையில் (NH 64) சண்டிகரிலிருந்து சுமார் 30 கிலோமீட்டர் தொலைவில் நிறுவப்பட்டுள்ள இப்பல்கலைக்கழகம், 2010-ம் ஆண்டு, "சித்காரா கல்வி அறக்கட்டளையின்" கீழ் நிறுவப்பட்டதாகும்.
சான்றாதாரங்கள்
பகுப்பு:இந்தியப் பஞ்சாபிலுள்ள பல்கலைக்கழகங்கள்
ஷட்விதமார்க்கிணி
ஷட்விதமார்க்கிணி இராகம், கருநாடக இசையின் 46 வது மேளகர்த்தா இராகமாகும். அசம்பூர்ண மேள பத்ததியில் ஸ்தவராஜம் 46 வது இராகமாகக் கொள்ளப்படுகிறது.
இலக்கணம்
thumb|right|250px|ஷட்விதமார்க்கிணி சுரங்கள் C யிலிருந்து தொடக்கம்
ஜன்ய இராகங்கள்
ஷட்விதமார்க்கிணியின் ஜன்ய இராகங்கள் இவை.
பகுப்பு: மேளகர்த்தா இராகங்கள்
பாங்காய் சிறிய ஆந்தை
பாங்காய் சிறிய ஆந்தை (Banggai scops owl)(ஓடசு மெண்டேனி ) என்பது இந்தோனேசியாவின் பாங்காய் தீவு மற்றும் சுலா தீவில் காணப்படும் ஆந்தை சிற்றினம் ஆகும்.
இது முன்னர் சுலாவெசி சிறிய ஆந்தையின் (ஓடசு மனடென்சிசு) துணையினமாகக் கருதப்பட்டது. ஆனால் 2021-ல் பன்னாட்டு பறவையிலாளர்கள் ஒரு தனித்துவமான சிற்றினமாகப் பிரிக்கப்பட்டது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:ஆந்தைகள்
இலங்கைத் தமிழர் வரலாற்று மூலங்கள் (நூல்)
இலங்கைத் தமிழர் வரலாற்று மூலங்கள்: அனைத்துலகத் தேடல் ஆங்கிலத்தில் PRIMARY SOURCES FOR HISTORY OF THE SRI LANKAN TAMILS: A world-wide search) எனும் இந்த நூல், கலாநிதி முருகர் குணசிங்கம் எழுதிய இலங்கைத் தமிழரின் வரலாற்று மூலாவணங்கள் தொடர்பான ஓர் ஆய்வு நூலாகும். இது இவர் எழுதிய இரண்டாவது நூல் ஆகும். இந்த நூல் இலங்கைத் தமிழரின் வரலாறு தொடர்பாக இதுவரை எவரும் மேற்கொள்ளாத வகையில் உலகெங்கும், இலங்கை தமிழரின் வரலாற்று ஆவணங்கள் எங்கெங்கு உள்ளதோ அங்கெல்லாம் தேடிச் சென்று, அந்த மூலாவணங்களைப் பார்வையிட்டு, அவை இருக்கும் இடங்கள், இருக்கும் ஆவணக் காப்பகங்களின் முகவரிகள் போன்றவற்றை நிழப்படங்களுடன் உலகிற்கு வெளிச்சமாக்கிய ஒரு வரலாற்று ஆய்வு நூலாகும். இதுவரை இலங்கைத் தமிழரின் வரலாற்று மூலாவணங்கள் தொடர்பாக எவருமே அறிந்திராத தகவல்களையும், அவைத் தொடர்பான ஆய்வுகளை மேற்கொள்ள விரும்புவோருக்கு, எந்தெந்த இடங்களில் ஆவணங்கள் உள்ளன எனும் அழைப்பையும் இந்த நூல் ஊடாக வளரும் இளம் தமிழ் சமுதாயத்திற்கு விடுத்திருந்தார். அத்துடன் இந்நூல், இலங்கை தமிழரிடம் மட்டுமன்றி இலங்கை சிங்கள வரலாற்று ஆய்வாளர்கள் மத்தியிலும் பல ஆய்வுகளை மேற்கொள்ள வழிவகுத்தன.
இந்த நூல், 368 பக்கங்களைக் கொண்டது. அத்துடன் இந்நூல் ஆங்கிலத்திலும் தமிழிலும் இருமொழி நூலாக, 2005 ஆம் ஆண்டு தென் ஆசியவியல் மையம் பதிப்பகம், சிட்னியில் வெளியிடப்பட்டது.
வெளியிணைப்புகள்
பகுப்பு:இலங்கையின் வரலாற்று நூல்கள் பகுப்பு:ஈழத்து வரலாற்றியல் தமிழ் நூல்கள்
ஆவூர்க் குடைவரை
ஆவூர்க் குடைவரை, தமிழ்நாட்டின் திருவண்ணாமலை மாவட்டத்தில் உள்ள ஆவூர் என்னும் ஊரில் உள்ள ஒரு குடைவரை ஆகும். இவ்வூர் திருவண்ணாமலை - விழுப்புரம் சாலையில், திருவண்ணாமலையில் இருந்து 19 கிலோமீட்டர் தூரத்தில் உள்ளது. இன்றும் மக்களால் வழிபாட்டுக்காகப் பயன்படுத்தப்படும் இக்கோயில் "குகை வரதராசப் பெருமாள் கோயில்" என்றும் "கரிமணிக்கத்தாழ்வார் கோயில்" என்றும் அழைக்கப்படுகிறது. இது பல்லவர்காலத்தைச் சேர்ந்த குடைவரை.
மண்டபங்கள் ஏதும் இன்றிக் கருவறை மட்டும் பாறையில் நேரடியாகக் குடையப்பட்டுள்ளது. இது ஒரு சிறிய குடைவரை. திருமாலுக்காக அமைக்கப்பட்ட இக்குடைவரைக்குள் நிற்கும் கோலத்தில் திருமாலின் சிற்பம் காணப்படுகிறது. இது தொடர்ந்து வழிபாட்டில் இருப்பதால், பல பிற்காலத்துக் கட்டுமானங்களும் இக்குடைவரையுடன் சேர்த்து அமைக்கப்பட்டுள்ளன.
மேற்கோள்கள்
பகுப்பு:தமிழகத்துக் குடைவரைகள்
அஞ்சல்தலைத் தாள்
அஞ்சல்தலைத் தாள் (Sheet of stamps) என்பது, குறித்த அளவுள்ள தாளில் அச்சிடப்பட்ட ஒரு அலகு அஞ்சல்தலைத் தொகுதியைக் குறிக்கும். தாளின் அளவு, அச்சுத் தகட்டின் அளவில் தங்கியுள்ளது. ஒரு தாளில் பல அஞ்சல்தலைகள் இருக்கும்போது அவை கிடை, நிலைக்குத்து வரிசைகளில் ஒரு அட்டவணைபோல் ஒழுங்குபடுத்தப்பட்டிருக்கும். தனித்தனி அஞ்சல்தலைகளுக்கு இடையிலான இடைவெளிகள் ஒரே அளவுகளைக் கொண்டிருப்பதுடன், வெட்டுவதற்கோ, துளைகள் இடுவதற்கோ போதுமான இடவசதியைக் கொண்டிருக்கும்.
அளவும் வடிவமும்
தற்காலத்தில், அஞ்சல்தலைத் தாளே அச்சடிக்கும்போது அஞ்சல்தலைகளை ஒழுங்குபடுத்தும் பொதுவான வழியாகும். ஒரு தாளில் இருக்கக்கூடிய அஞ்சல்தலைகளின் எண்ணிக்கையும், அதன் வடிவமும் தனித்தனி அஞ்சல்தலைகளின் அளவிலும், வடிவத்திலும் தங்கியுள்ளது. சிறிய அஞ்சல்தலைகள் பொதுவாக நூறு அஞ்சல்தலைகளைக் கொண்ட தாள்களாக அச்சிடப்படுகின்றன. இருந்தாலும், பென்னி பிளாக்கும், பிற பதின்ம இசுட்டேர்லிங் நாணயமுறைக்கு முந்திய அஞ்சல்தலைத் தாள்கள் 240 அஞ்சல்தலைகளைக் கொண்டிருந்தன. பெரிய அஞ்சல்தலைகளைப் பொறுத்தவரை ஒரு தாளுக்கு ஐம்பது, இருபத்தைந்து அல்லது இருபது அஞ்சல்தலைகள் அச்சிடப்படுவதுண்டு.
மேற்கோள்கள்
பகுப்பு:அஞ்சல்
அவதூத கீதை
அவதூத கீதையானது சந்திர வம்சத்து மன்னன் நகுசனின் பேரனும், யயாதி யின் மகனும் ஆன மன்னர் யது, ஒரு நாள் முற்றும் துறந்த இளவயது அவதூத துறவியான தத்தாத்ரேயரை சந்தித்து, நீங்கள் எந்த செயலையும் செய்யாமலேயே மிகவும் ஆழமான தெளிந்த நல்லறிவு உங்களுக்கு எப்படி கிடைத்தது, எதை ஆதாரமாகக் கொண்டு சிறந்த அறிவாளியான தாங்கள் ஒரு சிறுவனைப் போல் மகிழ்ச்சியாக உலகத்தில் திரிந்து கொண்டு இருக்கிறீர்கள் என்று கேட்டதற்கு, அவதூதர் தான் யார் யார் மூலம் எத்தகைய அறிவு (ஆத்ம ஞானம்) பெற்றதாக விவரிக்கிறார்.
அவதூத சந்நியாசி, 22 குருமார்கள் மூலம் பெற்ற ஞானம்
1. பூமியிடமிருந்து, பொறுமை மற்றும் ஒருவருக்கொருவர் உதவி செய்து கொள்ளும் குணத்தையும்;
2. வாயுவிடமிருந்து, உயிர் நிலைப்பதற்கு போதுமான அளவு உணவு உட்கொள்ள வேண்டும் என்ற அறிவும்;
3. ஆகாயத்திடமிருந்து, பிரம்மம் எங்கும் நிறைந்திருக்கிறது என்ற ஞானத்தையும்; நீரிடமிருந்து தூய்மையும்; அக்கினியிடமிருந்து குற்றமுடையது என்று எததையும் ஒதுக்கித் தள்ளாத மனநிலையும்;
4. சந்திரனிடமிருந்து, சட உடல் தோன்றி மறைந்தாலும், ஆத்மா மறைவது இல்லை என்ற ஞானத்தையும்;
5. சூரியனிடமிருந்து, ஒரு பொருளைப் வழங்குவதிலும், பெற்றுக் கொள்வதிலும் ஒட்டுதல் இல்லாமல் யோகி இருக்க வேண்டும் என்ற ஞானத்தையும்;
6. புறாவிடமிருந்து, முக்தியை அடைவதாற்காக திறந்து வைக்கப்பட்டிருக்கும் வாயில் போன்ற மனித உடலை அடைந்தும், புறாவைப் போல் உலகப்பற்றில் (பந்த பாசத்தில்) ஆழ்ந்திருப்பவர்கள் முக்தியை அடைய முடியாது என்ற ஞானத்தையும் அடைந்ததாக அவதூதர், யது மன்னரிடம் கூறினார்.
எஸ். ஜி. சூர்யா
'''எஸ். ஜி. சூர்யா''', தமிழ்நாடு மாநில பாரதிய ஜனதா கட்சியின் மாநிலச் செயலாளர் ஆவார். கோயம்புத்தூரில் பிறந்த சூர்யா வாசவி வித்தியாலயாவில்பள்ளிப் படிப்பு முடித்து பின் புகழ்பெற்ற பூ. சா. கோ கலை அறிவியல் கல்லூரியில் இளங்கலை பட்டப் படிப்பை முடித்தார். பின்னர் புனே நகரத்தின் சட்டக் கல்லூரியில் சட்டப் படிப்பை முடித்தார். இவரின் தாத்தா மறைந்த திருக்கோவிலூர் சுந்தரம் முதலியார் ஆவார்.
அவதூத கீதை
அவதூத சந்நியாசி, 22 குருமார்கள் மூலம் பெற்ற ஞானம்
8. கடலிடமிருந்து, ஒரு ஆத்ம ஞானி தன் விருப்பங்கள் நிறைவேறும்போது மகிழ்ச்சியும், நிறைவேறாதபோது தளர்ந்தும் போய் கலக்கம் அடையக்கூடாது என்ற ஞானமும்;
எஸ். ஜி. சூர்யா
2012ம் ஆண்டில் குஜராத் மாநில தேர்தல் களத்தில் இன்றைய பிரதமர் நரேந்திர மோதிக்கு ஆதரவாக தகவல் தொழில் நுட்ப யுக்தி குழுவில் இடம் பெற்றிருந்தார். தொடர்ந்து 2014 நாடாளுமன்றத் தேர்தலில் நரேந்திர மோதியின் சிறப்பு தகவல் தொழில்நுட்ப குழுவிலும் பங்கு பெற்றார். பின்னர் 2016ம் ஆண்டில் தமிழ்நாடு பாரதிய ஜனதா கட்சியின் தகவல் தொழில்நுட்ப குழுவின் பிரிவுக்கு தலைமை தாங்கினார். 2022ம் ஆண்டு முதல் தமிழக பாரதிய ஜனதா கட்சியின் மாநிலச் செயலாளராக உள்ளார்.
அவதூத கீதை
அவதூத சந்நியாசி, 22 குருமார்கள் மூலம் பெற்ற ஞானம்
9. விட்டில்பூச்சி மூலம், மாயையால் படைக்கப்பட்ட பொருட்களில் மயங்கி தன் அறிவை இழந்து, அவைகளில் வீழ்ந்து விட்டில் பூச்சி அழிந்து விடுகிறது. எனவே மாயையில் மயக்கம் கொள்ளக்கூடாது என்ற ஞானமும்;
எஸ். ஜி. சூர்யா
இவர் 10 நாள் இளைஞர் பரிமாற்ற நிகழ்ச்சிக்காக, இந்தியாவில் வளர்ந்து வரும் இளம் அரசியல் தலைவர்களில் ஒருவராக 2018ல் இஸ்ரேல் சென்றார். பின்னர் தென் கொரியாவிற்கு 12 நாட்கள் இந்திய இளைஞர் தலைவர்கள் குழுவில் சென்றார். அவர் ஒரு திறமையான கட்டுரையாளர் மற்றும் எழுத்தாளர் ஆவார். இவர் 7 நூல்கள் எழுதியுள்ளார். பன்னாட்டு இளம் தலைவர்கள் திட்டத்தின் கீழ் எஸ். ஜி. சூர்யா, சனவரி 2023ல் அமெரிக்க நாட்டின் விருந்தினராக அழைக்கப்பட்டார்.
அவதூத கீதை
அவதூத சந்நியாசி, 22 குருமார்கள் மூலம் பெற்ற ஞானம்
10. தேனீ இடமிருந்து, வயிற்றுத் தேவைக்கு மேல் ஒரு ஞானி பிச்சை எடுக்கக் கூடாது என்றும் மற்றும் சாத்திர நூல்களிலிருந்து சாரமான தத்துவங்களை மட்டும் மனதில் பதிந்து கொள்ள வேண்டும் என்ற ஞானத்தையும்;
11. ஆண் யாணை மூலம், ஞானிகள் பெண்களிடம் மயங்கக் கூடாது என்ற ஞானத்தையும்;
எஸ். ஜி. சூர்யா
மேற்கோள்கள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:கோயம்புத்தூர் மாவட்ட நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:தமிழக அரசியல்வாதிகள் பகுப்பு:தமிழக எழுத்தாளர்கள்
அவதூத கீதை
அவதூத சந்நியாசி, 22 குருமார்கள் மூலம் பெற்ற ஞானம்
12. தேன் எடுப்பவன் மூலம், சம்சாரியின் செல்வத்துக்கு முதன்மை உரிமையாளர் துறவிதான் என்ற ஞானத்தையும்;
13. மான் மூலம், காட்டில் வாழம் துறவி ஒருபோதும் உலக இன்பங்கள் தொடர்பான பாடல்கள் கேட்கக் கூடாது என்ற ஞானத்தையும்;
14. மீன் மூலம், நாக்கை (உணவின் மீது ஆசை) கட்டுப்படுத்திக் கொள்ள வேண்டும் என்ற ஞானத்தையும்;
15. பிங்களா என்ற வேசி மூலம், பகவான் எனக்கு அருளிய நல்லறிவை ஏற்றுக்கொண்டு, உலக காமபோகங்களைத் துறந்து, பகவானை சரணடைய வேண்டும் என்ற ஞானத்தையும் அடைந்தாக கூறினார் அவதூதர்.
16. குரர பறவையிடமிருந்து தேவைக்கு அதிகமாக பொருட்களை சேர்த்து வைத்துக் கொள்ளக்கூடாது என்ற அபரிக்கிரகம் எனும் ஞானம் அடைந்ததாக கூறினார் அவதூதர்.
17. பச்சிளம் குழந்தையிடமிருந்து பெற்ற ஞானம்: மான-அவமானம் என்ற வேறுபாடு கொள்ளக்கூடாது, பச்சிளம் குழந்தையைப்போல், தன்னிலேயே ஆனந்தப்பட வேண்டும் என்ற ஞானம். உலகத்தில் கவலைகள் இல்லாமல் எப்போதும் பரமானந்தத்தில் மூழ்கி இருப்பவர் இருவர். ஒருவர் சூது வாது இல்லாத, வேற்றுமை உணர்வற்ற, காரணமின்றி மகிழ்ச்சியில் இருப்பது பச்சிளம் குழந்தை. குணங்களையெல்லாம் கடந்த ஞானி.
18. கன்னிப் பெண்னிடமிருந்து பெற்ற ஞானம்; பலருடன் சேர்ந்து வாழ்ந்தால் சண்டை-சச்சரவு ஏற்படும், இரண்டு பெண்கள் இருந்தால் வீண் பேச்சு வளரும். ஆகவே, ஞானி பெண்னின் கை வளையலைப் போல தனியாக இருக்க வேண்டும். யோகியானவன், ஆசனத்தையும் மூச்சுக்காற்றையும் வென்று, வைராக்கியத்தை இடைவிடாத பயிற்சி செய்து, சலனமில்லாத மனதை ஒரே இடத்தில் நிலை நிறுத்த வேண்டும்.
19. வில்லாளியிடம் கற்ற ஞானம்: வில்லாளி அம்பு செலுத்தும் போது தன் பார்வை சிதறாதவாறு இலக்கை குறி பார்த்து அம்பு எய்வது போன்று ஞானியும் தன் மனதை பரப்பிரமம்த்திடம் வைத்திருக்க வேண்டும். முனிவன் தனித்து இருக்க வேண்டும். கூட்டத்தோடு சேரக்கூடாது. சொந்தமான இருப்பிடம் கூடாது. எதிலும் கவனமாக இருக்க வேண்டும். மலைக்குகைக்குள் வசிக்க வேண்டும். தனது ஆசார அனுஷ்டானங்களை விளம்பரப்படுத்திக் கொள்ளாமல் இருக்க வேண்டும். குறைந்த அளவே பேச வேண்டும்.
20. பாம்பிடம் ஞானி கற்ற பாடம்: உடலோ சிறிது காலமே இருப்பது; அது தங்குவதற்கு திட்டமிட்டு பெரிய வீடு கட்டுவது, துக்கத்தின் தொடக்கம். பிற உயிர்களால் கட்டிய வீட்டில் (கரையான் புற்று அல்லது எலி வலை) பாம்பு குடிகொண்டு சுகமாக வாழ்கிறது. அது போன்று ஞானியும் தனக்கென வீடு கட்டிக் கொண்டு வாழாமல் மரத்தடி, குகைகள் போன்ற இடங்களில் தங்க வேண்டும்.
21. சிலந்திப்பூச்சியிடமிருந்து கற்ற ஞானம்: சிலந்திப்பூச்சி, தன் உடலிருந்து வாய் வழியாக நூலைக் கொண்டு வந்து வலையைப் பின்னுகிறது. பின்பு தானே அதை தன் வாய்க்குள் இழத்துக் கொள்கிறது. பகவானும் தான் படைத்த உலகங்களையும், சீவராசிகளையும் ஊழிக் காலத்தில் தன்னில் இழத்துக் கொள்கிறான் என்ற ஞானம்.
22. குளவி (வண்டு) இடமிருந்து கற்ற ஞானம்: கூட்டில் புழு நிலையில் இருக்கும் (வண்டு)  (இங்கே வந்து மாட்டிக்கொண்டோமே என்று பயந்து பயந்து) அதையே நினைத்துக் கொண்டிருந்தது. அதன் விளைவாக தன் உடலை விடாமலே, தானும் வண்டாக மாறிவிடுகிறது. இந்த குளவிப் போன்றே பகவானையே நினைத்துக் கொண்டு இருக்கும் பக்தன், ஈஸ்வர வடிவாக - சீவன் முக்தனாக ஆகிவிடுகிறான்.
பின் தன்னுடைய உடல் மூலம் கற்றுக் கொண்ட ஞானத்தை கூறுகிறார்: இந்த உடலுக்கு பிறப்பு-இறப்பு தன்மை உடையது. மிகவும் துன்பம் தரக்கூடியது. விவேகம் - வைராக்கியத்தால் “இந்த உடல் பிறர்க்குரியது” (இந்த உடல் நான் அல்ல) என்ற உறுதியான அறிவு உண்டாகிறது. அதனால்தான் நான் இந்த உடலில் பற்று கொள்ளாதவனாக நடமாடிக் கொண்டு இருக்கிறேன் என்று, தான் பெற்ற ஞானத்தின் விவரங்களை மன்னர் யதுவிடம் எடுத்துரைத்தார் அவதூதர்.
இவற்றையும் பார்க்க
பகுப்பு:இந்து சமய நூல்கள்
திரைக்கோயில் குடைவரை
திரைக்கோயில் குடைவரை, தமிழ்நாட்டின் திருவண்ணாமலை மாவட்டத்தில் உள்ள திரைக்கோயில் என்னும் ஊரில் உள்ள ஒரு குடைவரை ஆகும். இது முற்றுப்பெறாத நிலையில் உள்ளது.
அமைப்பு
இக்குடைவரையில் ஒரு வரிசையில் தூண்கள் காணப்படுகின்றன. இத்தூண்களில் இரண்டு முழுத்தூண்கள். பக்கச் சுவர்களுடன் ஒட்டியவாறு இரண்டு அரைத்தூண்களும் உள்ளன. தூண்களின் மேற் பகுதியும், கீழ்ப்பகுதியும் சதுர வெட்டுமுகம் கொண்டனவாகக் காணப்பட்டாலும், இடைப்பகுதி அரைகுறையாக உள்ளது. உட்புறப் பணிகளும் முழுமை பெறவில்லை. இது குடையப்பட்ட பாறையில் பழுது இருப்பது தெரிந்ததால் வேலை இடையில் கைவிடப்பட்டதாகத் தெரிகிறது.
காலம்
இது பல்லவர் காலத்தைச் சேர்ந்தது எனினும், துல்லியமாக இதன் காலத்தை அறிந்துகொள்வதற்கான சான்றுகள் கிடைக்கவில்லை.
மேற்கோள்கள்
பகுப்பு:தமிழகத்துக் குடைவரைகள்
சுவாமி சிரத்தானந்தர்
சுவாமி சிரத்தானந்தர் (Swami Shraddhanand (22  பிப்ரவரி 1856 – 23 டிசம்பர் 1926), இவரை மகாத்மா முன்சி ராம் விஜ் என்றும் அழைப்பர். ஆரிய சமாஜத்தை நிறுவிய தயானந்த சரசுவதியின் சீடர் ஆவார். இசுலாம், கிறித்தவம் போன்ற வெளிநாட்டு மதங்களுக்கு மாறிய இந்துக்களை மீண்டும் இந்துக்களாக மாற்றும் சுத்தி இயக்கத்தை 1920-இல் நிறுவியரும் ஆவார். மேலும் இவர் கங்கை ஆறு பாயும் அரித்துவாரில் 1902-இல் குருகுலத்தை நிறுவினார். தற்போது இந்த குருகுலம் காங்கிரி பல்கலைக்கழகமாக உருப்பெற்றுள்ளது. இவரை அப்துல் ரசீத் என்ற முஸ்லீம் இளைஞர் 1926-இல் தில்லியில் சுட்டுக் கொன்றான்.
வெளி இணைப்புகள்
பகுப்பு:இந்து சமயப் பெரியார்கள் பகுப்பு:பஞ்சாபி மக்கள்
பெரியகுளம் முணையிடுவார் நயினார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முணையிடுவார் நயினார், காச விசாலாட்சி சன்னதிகளும், சிவன், பெருமாள் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. பங்குனி மாதம் குரு பூஜை முக்கிய திருவிழாவாக நடைபெறுகிறது.
மேற்கோள்கள்
பகுப்பு:தேனி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜாவித் கதீர்
ஜாவித் கதீர் (Javed Qadeer, பிறப்பு: ஆகத்து 25 1976, பாக்கித்தானியத் துடுப்பாட்டக்காரர்), கராச்சியைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி ஒன்றில் இல் கலந்து கொண்டுள்ளார். 1995 இல் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
கட்சி மாநாடு
கட்சி மாநாடு என்பது அரசியல் கட்சிகள் தன் ஊழியர்கள், தொண்டர்கள் ஆகியோரைக் கொண்டு நடத்தும் மாநாடு ஆகும்.
பொதுவாக அரசியல் கட்சிகள் ஒரு முக்கிய முடிவை எடுக்கும்போதோ, அல்லது தேர்தல் நெருங்கும்போதோ தன் தொண்டர்களை உற்சாகப்படுத்த மாநாடுகளை நடத்துவது வழக்கம். மாநாடு பொதுவாக இரண்டு மூன்று நாட்கள் நடத்தப்படும். மாநாட்டின் முடிவில் ஒற்றைத் தீர்மானமோ அல்லது அதற்கும் மேற்பட்ட தீர்மானங்களோ நிறைவேற்றப்படும்.
மாநாட்டின்போது கட்சியின் மிக முக்கியமான முடிவுகள் எடுப்பது வழக்கம். எடுத்துக்காட்டாக 1956ஆம் ஆண்டு மே மாதம் 17, 18, 19, 20ஆம் நாள்களில் திருச்சி பந்தயத்திடலில் நடந்த திமுகவின் இரண்டாவது மாநில மாநாட்டில் தேர்தலில் கலந்து கொள்வதா அல்லது வேண்டாமா என தொண்டர்களிடம் வாக்குகளைப் பெற்று, தேர்தல்களில் பங்கேற்பது என அக்அக்கட்சி முடிவெடுத்தது.
குறிப்புகள்
பகுப்பு:மாநாடுகள்
திருமலைப்பட்டி மாரியம்மன் கோயில்
திருமலைப்பட்டி மாரியம்மன் கோயில் தமிழ்நாட்டில் நாமக்கல் மாவட்டம், திருமலைப்பட்டி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெஜர்வாரியா புல்லா
பெஜர்வாரியா புல்லா (Fejervarya pulla) என்பது டைகுரோகுளோசிடே குடும்பத்தில் உள்ள ஒரு தவளை சிற்றினமாகும். இது மலேசியாவில் மட்டும் காணப்படும் அகணிய உயிரி. இது பினாங்கு மலையில் மட்டுமே காணப்படுவதாக அறியப்பட்டுள்ளது. பெஜர்வாரியா பதிலாக ஹோப்லோபாட்ராசசைச் சேர்ந்ததாக அறியப்படும் இந்த சிற்றினத்தைப் பற்றிய தகவல் அதிகம் இல்லை.
வெளி இணைப்புகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
இவான் பாவ்லோவ்
இவான் பெத்ரோவிச் பாவ்லோவ்  (Ivan Petrovich Pavlov, Ива́н Петро́вич Па́влов; செப்டம்பர் 26 1849–பெப்ரவரி 27, 1936) ஓர் புகழ்பெற்ற உருசிய உளவியலாளரும் உடலியங்கியலாளரும் ஆவார்.
1860களின் சிறந்த உருசிய இலக்கிய விமரிசகர்களில் ஒருவராகக் கருதப்பட்ட திமித்ரி இவானோவிச் பிசாரெவ்வின் முற்போக்கான கருத்துக்களாலும் உருசியாவின் மருத்துவத்துறைக்கு தந்தை என அறியப்படும் இவான் செசேனோவ் கருத்துக்களாலும் ஈர்க்கப்பட்ட பாவ்லோவ் தாம் எடுக்கவிருந்த சமயப் பணியைக் கைவிட்டு அறிவியல் தேடலில் தம் வாழ்நாளை செலவழிக்கத் தீர்மானித்தார். 1870இல் சென் பீட்டர்ஸ்பேர்க் மாநிலப் பல்கலைக்கழகத்தில் இயல்பியலையும் கணிதத்தையும் படிக்கத் தேர்ந்தெடுத்தார். இவான் தம் வாழ்நாளை உடலியங்கியல் மற்றும் அறிவியல் ஆராய்ச்சிகளில் செலவழித்தார். இதனால் பல வியத்தகு கண்டுபிடிப்புகளையும் கருத்துக்களையும் அடுத்துவரும் தலைமுறைகளுக்கு வழங்கினார்.
பாவ்லோவ்வின் ஐந்து விதிகள்:
வெளி இணைப்புகள்
பகுப்பு:1849 பிறப்புகள் பகுப்பு:உடலியங்கியலாளர்கள் பகுப்பு:நோபல் மருத்துவப் பரிசு பெற்றவர்கள் பகுப்பு:உருசிய அறிவியலாளர்கள் பகுப்பு:1936 இறப்புகள்
பேயன்குழி நாராயணசாமி கோயில்
பேயன்குழி நாராயணசாமி கோயில் தமிழ்நாட்டில் கன்னியாகுமரி மாவட்டம், பேயன்குழி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
அளவி
பயன்பாடு
அளவிகள், சோதனைகளின் போதோ அல்லது வேறு தேவைகளுக்கோ, துல்லியமான அளவில் நீர்மங்களை அளந்து எடுக்க வேண்டியிருக்கும் போது பயன்படுகின்றன. எடுத்துக்காட்டாக, கரைசல்களின் வலுவறிதல் (titration) சோதனைகளில், அளவியின் பங்கு இன்றியமையாதது.
வெளியிணைப்புகள்
பகுப்பு:ஆய்வுக்கூடக் கருவிகள் பகுப்பு:கையாற்றல் கருவிகள்
அனுருத்த ரத்வத்தை
ஜெனரல் அனுருத்த லூக்கே ரத்வத்தை (Anuruddha Leuke Ratwatte, சூலை 14 1938 – நவம்பர் 24 2011) இலங்கையின் அரசியல்வாதியும் இலங்கை நாடாளுமன்றத்தின் முன்னாள் உறுப்பினரும், முன்னாள் பிரதிப் பாதுகாப்பு அமைச்சரும் ஆவார்.
இவர் மாவனெல்லை தொகுதியின் முன்னாள் நாடாளுமன்ற உறுப்பினரும், கண்டி தலதா மாளிகையின் முன்னாள் தியவதன நிலமேயுமான ஹரிஸ் லூக்கே ரத்வத்தையின் மகனாவார். கண்டி திரித்துவக் கல்லூரியின் பழைய மாணவரான இவர் 1966ஆம் ஆண்டு தொடக்கம் 1971ஆம் ஆண்டுவரையான காலப்பகுதியில் கண்டி மாநகர சபையின் உறுப்பினராக இருந்துள்ளார். இவர், முன்னாள் பிரதமர் சிறிமாவோ பண்டாரநாயக்காவின் உறவினராவார்.
பாத்ததும்பற தேர்தல் தொகுதி முன்னாள் அமைப்பாளர்
இவர், பாத்ததும்பற தேர்தல் தொகுதியின் இலங்கை சுதந்திரக் கட்சியின் முன்னாள் அமைப்பாளராகச் செயற்பட்டவர். கண்டி மாவட்ட விளையாட்டு அமைப்பை நிறுவி அதன் மூலம் பல்வேறு சேவைகளைச் செய்தவர். கண்டி மாவட்டத்தில் மின்சார சீரமைப்பு, கண்டி கிழக்கு குடிநீர் விநியோகத் திட்டம் போன்றவற்றில் இவர் சிறந்த பங்களிப்பு செய்துள்ளார்.
பிரதிப் பாதுகாப்பு அமைச்சுப் பதவி
இவர் 1994 ஆம் ஆண்டு முதல் 2001 ஆம் ஆண்டுவரை சந்திரிக்கா பண்டாரநாயக்க குமாரதுங்க வின் அரசில் பிரதிப்பாதுகாப்பு அமைச்சராகவும், மின்சக்தி எரிபொருள் அமைச்சராகவும் பணி புரிந்தார். இக்காலகட்டத்தில் விடுதலைப் புலிகளுக்கு எதிரான இராணுவ நடவடிக்கைகள் பலவற்றை மேற்கொண்டிருந்த ரத்வத்தை 1995ம் ஆண்டில் யாழ்ப்பாணத்தை புலிகளிடம் இருந்து கைப்பற்றுவதில் வெற்றி பெற்றார்.
மேற்கோள்கள்
பகுப்பு:இலங்கை அரசியல்வாதிகள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:1938 பிறப்புகள் பகுப்பு:2011 இறப்புகள் பகுப்பு:கண்டி மாவட்ட நபர்கள் பகுப்பு:இலங்கை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
லால்பாய் தல்பத்பாய் அருங்காட்சியகம்
லால்பாய் தல்பத்பாய் அருங்காட்சியகம் (Lalbhai Dalpatbhai Museum) சுருக்கமாக எல்.டி அருங்காட்சியகம், இந்தியாவின் குஜராத் அகமதாபாத்தில் உள்ள பண்டைய மற்றும் சமகால நாணயங்களின் அருங்காட்சியகம் ஆகும். இந்த அருங்காட்சியகத்தில் இந்திய சிற்பங்கள், வெண்கலங்கள், கையெழுத்துப் பிரதிகள், ஓவியங்கள், வரைபடங்கள், சிறிய அளவிலான ஓவியங்கள், மரவேலைப்பாடுகள், மணி வேலைப்பாடுகள் உள்ளிட்டவை காட்சிப்படுத்தப்பட்டுள்ளன.
வரலாறு
1956 ஆம் ஆண்டில் தொடங்கப்பட்ட காலம் முதல் லால்பாய் தல்பத்பாய் இந்தியவியல் நிறுவனம் பல்வேறு வகையான அரிய கையெழுத்துப் பிரதிகள் மற்றும் கலைப்பொருட்களை சேகரித்து பாதுகாத்து வருகிறது, அவற்றில் சில லல்பாய் தல்பத்பாய் அருங்காட்சியகத்தில் ஒப்படைக்கப்பட்டுள்ளன. இந்த அருங்காட்சியகம் உருவாவதற்கு காரணமான இரண்டு குறிப்பிடத்தக்க நபர்களாக ஒரு துறவி மற்றும் அறிஞரான முனி புன்யவிஜயாஜி மற்றும் மற்றும் அனைவரும் அறிந்த அகமதாபாத்தின் தொழிலதிபரான ஷெத் கஸ்தூர்பாய் லால்பாய் ஆகிய இருவரையும் கூறலாம். பல ஆண்டுகளாக அதன் கலைப்பொருள்களின் சேகரிப்புகள் வளர்ந்து வந்த நிலையில்  அறங்காவலர் குழு (லால்பாய் தல்பத்பாய் பாரதிய சமஸ்கிருதி வித்யமந்திர்), அதன் சேகரிப்பை காட்சிப்படுத்துவதற்காக  ஒரு தனி அருங்காட்சியகம் தேவை என்பதை நன்கு உணர்ந்தது. இதன் விளைவாக, தற்போதுள்ள நிறுவனத்தின் கட்டிடத்திற்கு அருகில் ஒரு புதிய அருங்காட்சியக கட்டிடம் கட்டப்பட்டது, இது சர்வதேச அளவில் புகழ்பெற்ற கட்டிடக் கலைஞர் பால்கிருஷ்ண தோஷி அவர்களால் வடிவமைக்கப்பட்டதாகும். புதிய அருங்காட்சியக கட்டிடத்தில் உள்ள கலைப் பொருள் சேகரிப்புகள் 1984 ஆம் ஆண்டில் பொதுமக்களின் பார்வைக்காகத் திறந்து வைக்கப்பட்டது 1985 ஆம் ஆண்டில் பிரஜ்குமார் நேரு (குஜராத் ஆளுநர்) அவர்களால் முறையாக திறந்து வைக்கப்பட்டது.
அமைவிடம்
லால்பாய் தல்பத்பாய் பாரதிய சமஸ்கிருதி வித்யமந்திரின் லால்பாய் தல்பத்பாய் அருங்காட்சியகம் அகமதாபாத்தில் உள்ள லால்பாய் தல்பத்பாய் இந்தியவியல் நிறுவனத்தின் வளாகத்தில் அமைந்துள்ளது. இது நகரின் மேற்கு பகுதியில் ஒரு பரந்த வளாகத்தில் கல்வி மற்றும் ஆய்வு நிறுவனங்களைக் கொண்ட ஒரு பகுதியிலும், குஜராத் பல்கலைக்கழகம் மற்றும் லால்பாய் தல்பத்பாய். பொறியியல் கல்லூரிக்கு அருகிலும் அமைந்துள்ளது.
பார்வையாளர் நேரம்
இந்த அருங்காட்சியகம் திங்கள் மற்றும் பொது விடுமுறை நாட்களைத் தவிர அனைத்து நாட்களிலும் காலை 10.30 மணி முதல் மாலை 5.30 மணி வரை பார்வையாளர்களுக்காகத் திறந்திருக்கும்.
காட்சிக்கூடங்கள்
புகழ்பெற்ற நன்கொடையாளர்களின் பங்களிப்பின் காரணமாக அருங்காட்சியகத்தில் பல காட்சிப்பொருள்கள் சேர்ந்துள்ளன. அந்த பங்களிப்பாளர்களின் பங்களிப்பிற்கு ஒப்புகை செய்வதற்கும், அவர்களின் நினைவாக அஞ்சலி செலுத்துவதற்கும், அருங்காட்சியகத்தில் உள்ள பல்வேறு காட்சியகங்கள் மற்றும் பிரிவுகள் பெயரிடப்பட்டுள்ளன. அவை (1) முனி புன்யவிஜயாஜி காட்சிக்கூடம் (2) மாதுரி டி. தேசாய் காட்சிக்கூடம் (3) கஸ்தூர்பாய் லால்பாய் இந்திய வரைபடங்களின் தொகுப்பு (4) லீலாவதி லால்பாய் மர வேலைப்பாடுகளின் தொகுப்பு (5) அரவிந்த் லால்பாய் தொகுப்பு (6) பிரியகந்த் டி. முன்ஷா நாணயவியல் காட்சிக்கூடம் (7) கோபி-ஆனந்த் மணி வேலைப்பாடுகள் தொகுப்பு என்பனவாகும்..
பாதுகாப்பு ஆய்வகம்
அருங்காட்சியகத்தின் மிதமான பாதுகாப்பு ஆய்வகத்தில் காகிதத்தில் சிறிய அளவிலான ஓவியங்களை பாதுகாப்பதற்கான வசதிகள் உள்ளன. கல் சிற்பங்கள் மற்றும் உலோகப் பொருட்களை சுத்தம் செய்து பாதுகாக்கும் பணி இங்கு மேற்கொள்ளப்படுகிறது.
மேலும் காண்க
பகுப்பு:குசராத் அருங்காட்சியகங்கள் பகுப்பு:இந்திய அருங்காட்சியகங்கள்
சுதேசி (திரைப்படம்)
சுதேசி (Sudesi) என்பது 2006 ஆம் ஆண்டு வெளியான இந்திய தமிழ் அரசியல் அதிரடி திரைப்படமாகும். ஜெப்பி ஏ. ஒய் இயக்கிய இப்படத்தில் விசயகாந்து, ஆசிமா பல்லா ஆகியோர் முக்கிய கதாபாத்திரங்களில் நடித்தனர். இது பின்னர் இந்தியில் மிஸ்டர் இந்துஸ்தானி என்றும் மொழிமாற்றம் செய்யபட்டது.
இசை
படத்திற்கு ஸ்ரீகாந்த் தேவா இசையமைத்தார்.
குறிப்புகள்
பகுப்பு:சிறீகாந்து தேவா இசையமைத்த திரைப்படங்கள் பகுப்பு:2006 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:லிவிங்ஸ்டன் நடித்த திரைப்படங்கள் பகுப்பு:மன்சூர் அலி கான் நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள்
சிங்கப்பெருமாள்கோயில் குடைவரை
சிங்கப்பெருமாள்கோயில் குடைவரை, தமிழ்நாட்டின் காஞ்சிபுரம் மாவட்டத்தில் உள்ள சிங்கப்பெருமாள்கோயில் என்னும் ஊரில் அமைந்துள்ள ஒரு குடைவரை ஆகும். இவ்வூர் முற்காலத்தில் "நரசிங்க விண்ணகரம்" என அழைக்கப்பட்டதற்கான கல்வெட்டுச் சான்றுகள் உள்ளன. தற்காலத்திலும் மக்கள் வழிபடும் வைணவக் கோயிலாக இக்குடைவரைக் கோயில் உள்ளது.
அமைப்பு
இக்குடைவரையின் மண்டபத்தில் முகப்பை அண்டி இரண்டு முழுத்தூண்களையும், இரண்டு அரைத் தூண்களையும் உள்ளடக்கிய தூண் வரிசை உள்ளது. இத்தூண்களின் மேற்பகுதியும், கீழ்ப்பகுதியும் சதுர வெட்டுமுகம் கொண்டனவாகவும் இடைப்பகுதி எண்கோணப்பட்டை வடிவிலும் உள்ளன. இவற்றின் மேல் போதிகை, உத்தரம் ஆகிய உறுப்புக்கள் காணப்படுகின்றன. மண்டபத்தின் பின்பக்கச் சுவரில் கருவறை குடையப்பட்டுள்ளது. கருவறையுள் திருமாலின் சிற்பம் உள்ளது. இக்குடைவரையில் வாயிற்காவலர் சிற்பங்களோ, வேறு சிற்பங்களோ இல்லை.
தொடர்ந்து வழிபாட்டுக்குரிய கோயிலாக இது இருப்பதால், தேவைக்கேற்பப் பிற்காலத்தில் இக்குடைவரையை அண்டிப் பல கட்டுமானங்கள் அமைக்கப்பட்டுள்ளன.
கல்வெட்டுக்கள்
இக்குடைவரையின் தூண்களில் கல்வெட்டுக்கள் காணப்படுகின்றன. இவற்றில் ஒன்று முதலாம் இராசராசன் காலத்தைச் சேர்ந்தது. இவ்வூரின் பெயரை நரசிங்க விண்ணகரம் எனக் குறிப்பிடும் இக்கல்வெட்டு, இவ்வூரின் பெயரால் இங்குள்ள இறைவரையும் "நரசிங்க விண்ணகரத் தேவர்" என்கிறது.
மேற்கோள்கள்
பகுப்பு:தமிழகத்துக் குடைவரைகள்
ப. அருளி
அருளியார் என அறியப்படும் '''ப. அருளி''' (பிறப்பு 17 சூன் 1950), புதுச்சேரியைச் சேர்ந்த தமிழ்ச் சொல்லாய்வறிஞர் ஆவார்.
வாழ்க்கைக் குறிப்பு
17 சூன் 1950 அன்று பிறந்த அருளியார் வணிகவியல், சட்டம் பயின்றவர். வழக்கறிஞராக 1980 முதல் 1984 வரை பணியாற்றியுள்ளார்.
கல்விப்பணி
தஞ்சைத் தமிழ்ப் பல்கலைக்கழகத்தில் இவருக்கென்றே தனித்துறையை அரசு உருவாக்கியது. ப. அருளி தமிழ்ப் பல்கலைக்கழகத்தின் விருந்து தகைமையாளராக 1980 முதல் 1984 வரையிலும் (Honorary - Fellow) ஆய்வறிஞராக 1995 முதல் 2007 வரையிலும் (Scholastic Researcher) பேராசிரியராக 2007 முதல் 2010 வரையும் பணிபுரிந்துள்ளார்.
இவர் தேவநேயப் பாவாணர், பெருஞ்சித்திரனார் ஆகியோரின் கொள்கைகளில் ஆழ்ந்த ஈடுபாடு கொண்டவர். தமிழ் வேர்ச்சொல் ஆய்வுகளில் புலமை பெற்றவர். தூய தமிழில் உரையாற்றுவதால் தமிழகத்திலும், அயல்நாடுகளிலும் புகழ்பெற்ற பேச்சாளராக விளங்குபவர். தமிழினத் தொண்டியக்கம் நிறுவி, குமுகத் தொண்டாற்றுபவர். தஞ்சைத் தமிழ்ப் பல்கலைக்கழகத்தின் தூயதமிழ்- சொல்லாக்க அகரமுதலித் துறையின் தலைவராகப் பணிபுரிந்துள்ளார். இவர் 20 க்கும் மேற்பட்ட நூல்களையும் 250 க்கும் மேற்பட்ட கட்டுரைகளையும் இயற்றியுள்ளார். நூற்றுக்கணக்கான பல்கலைக்கழக ஆய்வரங்கங்களில் ஆய்வுரைகளை வழங்கியுள்ளார்
தனி வாழ்க்கை
தமிழ்த்தேசியச் செயற்பாட்டாளர் பெருஞ்சித்திரனாரின் மகளான தா.பெ.அ. தேன்மொழியை 1980-இல் மணந்தார் அருளி. இவ்விணையருக்கு அறிவன்-தெள்ளியன் ஆகிய இரு மகன்கள் உள்ளனர். தேன்மொழி, 14 செப்டம்பர் 2020 அன்று காலை 4 மணியளவில் புதுச்சேரி திலாசுப்பேட்டையில் காலமானார்.
வெளி இணைப்புகள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:புதுச்சேரி மாவட்ட நபர்கள் பகுப்பு:புதுச்சேரி எழுத்தாளர்கள் பகுப்பு:தமிழ் எழுத்தாளர்கள் பகுப்பு:தமிழ் அகராதி தொகுப்பாளர்கள்
அசாம் சிரிப்பான்
அசாம் சிரிப்பான் (Assam laughingthrush)(துரோகலோப்டெரான் கிரிசோப்டெரம்) என்பது லியோத்ரிச்சிடே குடும்பத்தைச் சேர்ந்த ஒரு சிரிப்பான் பறவை சிற்றினமாகும். இது வடகிழக்கு இந்தியாவிலும் அதை ஒட்டிய தென்மேற்கு சீனாவிலும் மியான்மரிலும் காணப்படுகிறது.
இந்த சிற்றினம் முன்பு கசுக்கொட்டை கிரீட சிரிப்பான், ''து. எரித்ரோசெபாலம்'' ஆகியவற்றின் துணையினமாகக் கருதப்பட்டது.
மேற்கோள்கள்
பகுப்பு:வடகிழக்கு இந்தியப் பறவைகள் பகுப்பு:சிரிப்பான்கள்
ஒளியூடுருவு தோற்படலம்
ஓளியூடுருவு தோற்படலம் (stratum lucidum) என்பது இறந்த அல்லது உயிர்ப்பில்லாது காய்ந்து இருக்கும் ஒளியூடுருவு தன்மைகொண்ட தோலணுக்களால் ஆன படலம். இது மாந்தர்களின் உள்ளங்கை, உள்ளங்கால்களில் காணப்படும் தோற்பகுதி. நுண்ணோக்கியால் காணும்பொழுது ஒளியூடுருவும் தன்மை அறியப்பட்டதால் இப்பெயர் பெற்றது. உள்ளங்கை, உள்ளங்கால் போன்ற தடித்த தோலின் மேலிருக்கும் பகுதியில்தான் இந்தப் படலத்தை நுண்ணோக்கியால் காணமுடிகின்றது.
அடிக்குறிப்புகளும் மேற்கோள்களும்
பகுப்பு:தோலின் கட்டமைப்பு
கமனாச்ரம
கமனாச்ரம அல்லது காமனாழ்சிரம கருநாடக இசையின் 53 ஆவது மேளகர்த்தா இராகமாகும். அசம்பூர்ண பத்ததியில் இந்த இராகத்திற்கு கமகக்கிரிய என்ற பெயர் கொடுக்கப்பட்டுள்ளது.
இலக்கணம்
thumb|right|250px|கமனச்ரம சுரங்கள் C யிலிருந்து தொடக்கம்
ஜன்ய இராகங்கள்
பகுப்பு:மேளகர்த்தா இராகங்கள்
மாநில நெடுஞ்சாலை 21 (கேரளா)
மாநில நெடுஞ்சாலை 21 (மா. நெ. 21)(State Highway 21) என்பது இந்தியாவின் கேரளாவில் உள்ள மாநில நெடுஞ்சாலை ஆகும். இது சாலக்குடியில் தொடங்கி மலக்கப்பராவில் மாநில எல்லையில் முடிவடைகிறது. இந்த நெடுஞ்சாலையின் நீளம் 86.0 கி. மீ. ஆகும்.
வழித்தடம்
சாலக்குடி (NH 544) - SH 21 அதிரப்பள்ளி சாலை - வெட்டிலப்பாறை - அதிரப்பள்ளி அருவி - வாழச்சல் - பெரிங்கல்குத்து - சோலையாறு மின் உற்பத்தி நிலையம் செல்லும் சாலை - ஆனைமலை - மாநில எல்லை
மேற்கோள்கள்
பகுப்பு:கேரள மாநில நெடுஞ்சாலைகள்
நாடு கடந்த இந்திய அரசு
விடுபட்ட இந்தியாவின் இடைக்கால அரசு (आर्ज़ी हुक़ूमत-ए-आज़ाद हिन्द, عارضی حکومت‌ِ آزاد ہند, அல்லது ஆசாத் இந்த் அரசு), சுருங்க விடுதலையான இந்தியா அல்லது ஆசாத் இந்த், 1943ஆம் ஆண்டில் சிங்கப்பூரில் நிறுவப்பட்ட தற்காலிக நாடு கடந்த அரசாங்கம் ஆகும்.
இரண்டாம் உலகப் போரில் பிரித்தானியப் படைக்கு எதிரான நாடுகளை குறிப்பாக ஜெர்மனி, இத்தாலி ஆகிய நாடுகளின் ஆதரவுடன் இந்தியச் சுதந்திரத்தை அடைய விரும்பிய சுபாஷ் சந்திர போஸ் அந்நாடுகளிடம் உதவி கேட்டார். ஜெர்மனி, இத்தாலியின் உதவி கிடைக்காது போகவே, ஜப்பான் செல்ல முடிவு செய்து, போர் காலத்தில் நீர் மூழ்கி கப்பல் மூலம் ஜப்பான் சென்று ராணுவ ஜெனரல் டோஜோவை சந்தித்து உதவி கேட்டார். பிரித்தானிய அரசுக்கு எதிராக உருவாகி செயல்படாமல் இருந்த இந்திய தேசிய ராணுவத்தை மீள் உருவாக்கம் செய்து அதன் தலைவரானார் சுபாஷ். சுதந்திரத்திற்கு போராடி நாட்டிற்காக உயிர் தர இளைஞர்கள் வேண்டுமென ஆட்கள் திரட்டி பயிற்சி அளிக்கப்பட்டது. 1943 அக்டோபர் 21 இல் சிங்கப்பூரில் போஸ், ”ஆசாத் இந்த்”  என்ற சுதந்திர அரசு பிரகடனத்தை வெளியிட்டார். டிசம்பர் 29 ந் தேதி அரசின் தலைவராக தேசிய கொடியை ஏற்றினார். அவற்றை ஜப்பான், இத்தாலி, ஜெர்மனி, சீனா உட்பட 9 நாடுகள் ஆதரித்தன.
பிரதமர் பதவியையும், பிரதம படைத்தளபதி பொறுப்பையும் போஸ் ஏற்றார். பெண்கள் படையின் தளபதியாக தமிழ்ப் பெண்ணான மேஜர் லட்சுமி சுவாமிநாதன் நியமிக்கப்பட்டார். சுதந்திர அரசாங்கம் அமைக்கப்பட்ட 2 நாட்களில், பிரிட்டனுக்கும், அமெரிக்காவுக்கும் எதிரான போர்ப்பிரகடனத்தை நேதாஜி வெளியிட்டார்.அரசாங்கத்தையும், ராணுவத்தையும் குறுகிய காலத்தில் வலுப்படுத்தினார். தேசிய அரசாங்கம் போரை நடத்தியதுடன் நில்லாது, பல பள்ளிக்கூடங்களைத் திறந்தது; புதிய நாணயங்களை வெளியிட்டது. பத்திரிகைகளையும் நடத்தியது. சுதந்திர அரசாங்கத்தின் தலைமையகம், முதலில் சிங்கப்பூரில் இருந்து பிறகு ரங்கூனுக்கு மாறியது. இந்த அரசாங்கத்தின் கிளை அலுவலகங்கள், பல்வேறு தென்கிழக்கு ஆசிய நாடுகளில் அமைக்கப்பட்டன.
நேதாஜியின் சுதந்திர அரசுக்கு ஜப்பான், பிலிப்பைன்ஸ், ஜெர்மனி, இத்தாலி, அயர்லாந்து முதலிய நாடுகள் அங்கீகாரம் அளித்தன. சுதந்திர அரசுக்கென தனியாக இரண்டு வாரங்களில் “ஆசாத் ஹிந்த் பாங்க்” தொடங்கப்பட்டது.
வெளி இணைப்புகள்
பகுப்பு:இந்திய விடுதலைப் போராட்டம் பகுப்பு:இந்திய தேசிய ராணுவம் நாடு கடந்த அரசுகள்
மலேசிய வெள்ளப் பெருக்குகள்
மலேசிய வெள்ளப் பெருக்குகள் (ஆங்கிலம்: Floods in Malaysia; மலாய்: Banjir di Malaysia) என்பது மலேசியாவின் தீபகற்ப மலேசியா; கிழக்கு மலேசியா பகுதிகளில் பெருமழையின் காரணமாக ஏற்பட்ட வெள்ளப் பெருக்குகளைக் குறிப்பதாகும்.
மலேசிய நாட்டைப் பாதிக்கும் வழக்கமான இயற்கைப் பேரிடர்களில் வெள்ளப் பெருக்கு என்பதும் ஒன்றாகும். இந்த இயற்கைப் பேரிடர் ஏறக்குறைய ஒவ்வோர் ஆண்டும் குறிப்பாக மழைக் காலங்களில் மலேசியாவில் நிகழ்ந்து வருகின்றது.
தீபகற்ப மலேசியாவின் கடற்கரைப் பகுதிகள், குறிப்பாக அக்டோபர் முதல் மார்ச் மாதம் வரையிலான வடகிழக்கு பருவமழைக் காலத்தின் வெள்ளப் பெருக்குகளால் அதிகமாகப் பாதிக்கப் படுகின்றன.
வெளி இணைப்புகள்
பகுப்பு:மலேசியாவில் வெள்ளப்பெருக்கு பகுப்பு:2021 இல் மலேசியா பகுப்பு:2022 இல் மலேசியா பகுப்பு:மலேசியாவில் நிகழ்வுகள்
கனமாழை இசை
கனமாழை இசை (heavy metal music) என்பது விசுக்கிசையின் ஒரு வகை ஆகும். இவ்விசை வகையானது 1960களின் பிற்பகுதியிலும் 1970களின் முற்பகுதியிலும், ஐக்கிய இராச்சியத்திலும் ஐக்கிய அமெரிக்காவிலும் பெரிய அளவில் வளர்ச்சியடையத் தொடங்கியது. இது சோகாப்பு விசுக்கிசையினதும் (Blues Rock) இல்பொருள் தோற்ற விசுக்கிசையினதும் வேர்களைக் கொண்ட இசை வகை ஆகும்.
மேற்கோள்கள்
பகுப்பு:மெட்டல் இசை பகுப்பு:ஐரோப்பிய இசை பகுப்பு:ராக் இசை
பிசுமத் ஐதராக்சைடு
பிசுமத் ஐதராக்சைடு (Bismuth hydroxide) என்பது Bi(OH)3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தின் பண்புகள் முழுவதுமாக வரையறை செய்யப்படவில்லை. ஒரு பிசுமத் உப்புக் கரைசலுடன் காரத்தைச் சேர்ப்பதால் வெண்மை நிறச் சீவல்களாக பிசுமத் ஆக்சைடு ஐதரேட்டு அல்லது பிசுமத் ஐதரேற்று உண்டாகிறது. செரிமான மண்டல நோய்கள் சிகிச்சையில் பயன்படுத்தப்படும் பாதுகாப்புப் பொருளில் பிசுமத் பாலாகப் பயனாகிறது. நீரிய அமோனியா பிசுமத்(III) அயனியுடன் வினைபுரிந்து வெண்மைநிற பிசுமத் ஐதராக்சைடு வீழ்படிவாகிறது.
மேற்கோள்கள்
பகுப்பு:பிசுமத் சேர்மங்கள் பகுப்பு:ஐதராக்சைடுகள்
கோரிப்பாளையம் தர்கா
கோரிப்பாளையம் தர்கா, கோரிப்பாளையத்தில் அமைந்துள்ள (மதுரை நகரின் ஒரு பகுதி) ஒரு இசுலாமிய அடக்கத்தலமாகும். இங்கு யேமனைச் சேர்ந்த அசரத் காஜா சையது அலாவுத்தீன் பாதுசா ராசி மற்றும் மதுரை சுல்தானகத்தின் அசரத் காஜா சையது சுல்தான் சமசுத்தீன் ஆகிய இருவரின் கல்லறைகளும் அமைந்துள்ளன. இது மட்டுமன்றி இந்தியாவிற்கு இசுலாத்தை பரப்ப வந்த அசரத் காஜா சையது சுல்தான் அபிபுத்தீன் ராசியின் (கைபி சுல்தான் என அறியப்படுபவர்) மறை கல்லறையும் இங்கு உள்ளது. இக்கல்லறை 70 ft விட்டமும், 20 ft உயரத்துடன் அழகர் மலையில் இருந்து எடுக்கப்பட்ட ஒற்றைக் கல்லில் அமைக்கப்பட்டுள்ளது. இது திருமலை நாயக்கரால் கட்டப்பட்டதாக ஒரு சாரார் கூறுகின்றனர்.
வரலாறு
கோரிப்பாளையம் என்ற பெயர் பாரசீக வார்த்தையான கோர் என்பதிலிருந்து வந்தது. இதற்கு கல்லறை என்பது பொருள். எனவே தான் இப்பகுதி கோரிப்பாளையம் என அழைக்கப்படுகிறது. வைகையின் வடகரையில் அமைந்துள்ள இக்கல்லறைகள் வைகை ஆற்றின் பாலத்தின் மீது செல்லும் போதே தென்படும் வண்ணம் உயரமானவை. காசிமார் பெரிய பள்ளிவாசல் வளாகத்தில் அமைந்துள்ள மதுரை மக்பராவின் வெளிப்புறச் சுவரில் காணப்படும் பண்டைய தமிழ் கல்வெட்டு இத்தர்காவின் பழமைக்குச் சான்றாக உள்ளது.
கந்தூரி விழா
இத்தர்காவின் கந்தூரி (உரூசு) விழா ஒவ்வொரு ஹிஜிரி ஆண்டு ரபியுல் அவ்வல் பதினைந்தாம் இரவில் கொண்டாடப்படுகிறது.
உசாத்துணைகள்
பகுப்பு:தமிழ்நாட்டு தர்காக்கள் பகுப்பு:மதுரை மாவட்டத்திலுள்ள பள்ளிவாசல்கள்
ஜெயச்சாமராஜா உடையார்
ஜெயச்சாமராஜா உடையார் பகதூர் (Jayachamaraja Wodeyar) (சூலை 18, 1919 - செப்டம்பர் 23, 1974) மைசூர் சமஸ்தானத்தின் 25 வது மற்றும் கடைசி அரசராக 1940 லிருந்து 1950 வரை இருந்தார். மதராஸ் மாநில ஆளுநராகப் பதவி வகித்தவர். 1964 தொடக்கம் 1966 வரை. இவர் பிரித்தானியரின் கட்டுப்பாட்டில் இருந்தவர்.
இவர் ஒரு மெய்யியலாளர், இசையியலாளர், அரசியல் சிந்தனையாளர் மற்றும் கொடையாளராக அறியப்படுகிறார்.
காட் ஆஃப் வார் III
காட் ஆஃப் வார் III (God of War III ) ஒரு மூன்றாம் நபர் சாகச கானொளி விளையாட்டு ஆகும் சான்டா மோனிகா நிறுவனத்தால் உருவாக்கப்பட்டு சோனி கம்ப்யூட்டர் என்டர்டைன்மென்ட் நிறுவனத்தால் வெளியிடப்பட்டது. மார்ச் 16, 2010 அன்று பிளேஸ்டேஷன் 3 (பிஎஸ் 3) முனையத்திற்காக வெளியிடப்பட்டது, இந்த விளையாட்டு காட் ஆஃப் வார் தொடரின் ஐந்தாவது பதிப்பாகும், ஏழாவது காலவரிசைப்படி, மற்றும் 2007 இன் காட் ஆஃப் வார் II இன் தொடர்ச்சியாகும்.கிரேக்க புராணங்களில் உள்ள பழிதீர்க்கும் கதையினை அடிப்படையாகக் கொண்டது.ஒலிம்பியன் கடவுள்களுக்கு சேவை செய்யும் ஸ்பார்டன் வீரரான கதாநாயகன் க்ராடோஸை இந்த விளையாட்டினை விளையாடும்  வீரர் கட்டுப்படுத்தும் வகையில் இது அமைக்கப்பட்டுள்ளது. கிராடோசினைக் எராஸ் குழப்பமுறச் செய்து அவரின் மனைவிமற்றும் குழந்தைகளைக் கொலை செய்கிறது. அவரைப் பழி வாங்குவதற்காக பண்டோராவின் பெட்டி என்பதனைத் தேடிச் செல்கிறார்.
ஜெயச்சாமராஜா உடையார்
மேற்கோள்கள்
பகுப்பு:1919 பிறப்புகள் பகுப்பு:1974 இறப்புகள் பகுப்பு:தமிழ்நாடு ஆளுநர்கள் பகுப்பு:மைசூர் அரசர்கள் பகுப்பு:இந்திய அரசர்கள் பகுப்பு:மைசூர்
காட் ஆஃப் வார் III
விளையாட்டு
காட் ஆஃப் (God of War ) ஒரு மூன்றாம் நபர் சாகச கானொளி விளையாட்டு ஆகும். மெய்நிகர் ஒளிப்படக் கருவி அமைப்பு மூலமாக இதனைக் கானும்வகையில் விளையாட்டானது அமைக்கப்பட்டிருக்கும். இந்த விளையாட்டினை விளையாடுபவர்கள் கதையின் நாயகனான கிராடோஸ் என்பவரினைக் கட்டுப்படுத்தலாம் மேலும் புதிர் விளையாட்டு மற்றும் போர்களில் கிரேக்கம் புராண இறவாத வீரர்கள், உள்ளிட்ட பகைவர்களை, மெதூசா மற்றும் கோர்கன், சைக்ளோப்ஸின், ராய்த்ஸ , செண்ட்டார்கள், மற்றும் எதிரிகள்- ஹைட்ரா மற்றும் பண்டோராவின் கார்டியன் என்று அழைக்கப்படும் ஒரு மாபெரும் மினோட்டோர் போன்றவற்றில் கிராடோசின் செயல்களைக் கட்டுப்படுத்தலாம். விளையாடும் போது அந்த வீரர் சுவர்கள் மற்றும் ஏணிகளை ஏற வேண்டும், இடைவெளிகளில் குதிக்க வேண்டும், கயிறுகளில் ஊசலாடலாம், மேலும் விளையாட்டின் பிரிவுகளைத் தொடர விட்டங்களின் குறுக்கே சமப்படுத்த வேண்டும். சில புதிர்கள் பெட்டியை நகர்த்துவது போன்று எளிதானதாக இருக்கும். ஆனால் மற்றவை மிகவும் சிக்கலானவை, அதாவது விளையாட்டின் வெவ்வேறு பகுதிகளில் பல உருப்படிகளைக் கண்டுபிடிப்பது அடுத்த பகுதிக்குச் செல்வற்கான ஒரு கதவைத் திறக்க வேண்டும்.
விருதுகள் மற்றும் பாராட்டுகள்
2009 ஆம் ஆண்டின் ஸ்பைக் வீடியோ கேம் விருதுகளில் காட் ஆஃப் வார் விளையாட்டானது 2010 ஆம் ஆண்டில் மிகவும் மிகவும் எதிர்பார்க்கப்பட்ட விளையாட்டிற்கான விருதினைப் பெற்றது. 2010 ஸ்பைக் வீடியோ கேம் விருதுகளில், இது சிறந்த பிஎஸ் 3 கேம் மற்றும் சிறந்த வரைகலை விருது வழங்கப்பட்டது, மேலும் க்ராடோஸ் கதாப்பத்திரம் பிக்கெஸ்ட் பாடாஸ் விருதைப் பெற்றது. இது ஆண்டின் சிறந்த விளையாட்டு, சிறந்த அதிரடி சாகச விளையாட்டு, சிறந்த பின்னணி இசை போன்ற பல விருதுகளுக்குப் பரிந்துரைக்கப்பட்டது. பிற தனிப்பட்ட விருதுகளான சிறந்த அதிரடி / சாகச விளையாட்டு ( கேம் ட்ரெய்லர்ஸ் இணையத்தளம் ), சிறந்த அதிரடி விளையாட்டு கேம்ஸ்பை வலைத்தளத்திலும், கேன்ஸ் ரிவோல்யசனின் சிறந்த பிஎஸ் 3 விளையாட்டு விருது, மற்றும்ஷேக் நியூசின் சிறந்த பிஎஸ் 3 பிரத்தியேக விளையாட்டு விருது 2011 ஆம் ஆண்டு பிரிட்டிஷ் அகாடமி ஆஃப் பிலிம் அண்ட் டெலிவிஷன் ஆர்ட்ஸ் (பாஃப்டா) நிகழ்பட விளையாட்டு விருதுகளில், காட் ஆஃப் வார் கலை சாதனை விருதைப் பெற்றது, மேலும் இது அதிரடி மற்றும் விளையாட்டு விருதுகளுக்கும் பரிந்துரைக்கப்பட்டதாகும்.
சான்றுகள்
பகுப்பு:கணினி விளையாட்டுக்கள்
இர்பான் பாத்தி
இர்பான் பாதி (Irfan Bhatti,  பிறப்பு: செப்டம்பர் 28 1964, பாக்கித்தானியத் துடுப்பாட்டக்காரர்), பெசாவாரைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி ஒன்றில் இல் கலந்து கொண்டுள்ளார். 1992 இல் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1964 பிறப்புகள் பகுப்பு:வாழும் நபர்கள்
உத்தமபாளையம் முத்து கருப்பண்ணசுவாமி அங்காள ஈஸ்வரி அம்மன் கோயில்
உத்தமபாளையம் முத்து கருப்பண்ணசுவாமி அங்காள ஈஸ்வரி அம்மன் கோயில் தமிழ்நாட்டில் தேனி மாவட்டம், உத்தமபாளையம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் ஆறாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் முக்கிய திருவிழா நடைபெறுகிறது.
இரணியல் பாறையடி இசக்கியம்மன் கோயில்
இரணியல் பாறையடி இசக்கியம்மன் கோயில் தமிழ்நாட்டில் கன்னியாகுமரி மாவட்டம், இரணியல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தா. திருநாவுக்கரசு
தாமோதரம்பிள்ளை திருநாவுக்கரசு (Thamodarampillai Thirunavukarasu, 1 செப்டம்பர் 1933 – 1 ஆகத்து 1982) இலங்கைத் தமிழ் அரசியல்வாதியும் முன்னாள் நாடாளுமன்ற உறுப்பினரும் ஆவார்.
வாழ்க்கைச் சுருக்கம்
திருநாவுக்கரசு இலங்கையின் வடக்கே வட்டுக்கோட்டையில் 1933 செப்டம்பர் 1 இல் பிறந்தார்.
அரசியலில்
ரி. திருநாவுக்கரசு அகில இலங்கைத் தமிழ்க் காங்கிரஸ் கட்சி வேட்பாளராக காங்கேசன்துறை தொகுதியில் 1970 நாடாளுமன்றத் தேர்தலில் முதற்தடவையாகப் போட்டியிட்டார். இவர் 3,000 வாக்குகள் மட்டுமே பெற்று நான்காவதாக வந்து தோற்றார். தமிழ்க் காங்கிரஸ் கட்சி தமிழரசுக் கட்சியுடன் சேர்ந்து தமிழர் விடுதலைக் கூட்டணி என்ற அரசியல் கூட்டணியில் 1972 ஆம் ஆண்டில் இணைந்தது. தமிழர் விடுதலைக் கூட்டணியின் இணைப் பொருளாளராக திருநாவுக்கரசு பணியாற்றினார்.
1977 தேர்தலில் தமிழர் விடுதலைக் கூட்டணி வேட்பாளராக வட்டுக்கோட்டைத் தொகுதியில் போட்டியிட்டு ஆ. தியாகராஜாவை 18,000 வாக்குகள் வித்தியாசத்தில் திருநாவுக்கரசு வென்று நாடாளுமன்றம் சென்றார்.
திருநாவுக்கரசு 1982 ஆகத்தி 1 இல் மாரடைப்பால் காலமானார். இவரது இடத்திற்கு நீலன் திருச்செல்வம் நாடாளுமன்ற உறுப்பினராக நியமிக்கப்பட்டார்.
மேற்கோள்கள்
பகுப்பு:1933 பிறப்புகள் பகுப்பு:1982 இறப்புகள் பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள் பகுப்பு:இலங்கையின் 8வது நாடாளுமன்ற உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் அரசியல்வாதிகள் பகுப்பு:தமிழர் விடுதலைக் கூட்டணி அரசியல்வாதிகள் பகுப்பு:இருபதாம் நூற்றாண்டு இலங்கை அரசியல்வாதிகள்